CELEX: 32022R0699
Language: da
Date: 2022-05-03 00:00:00
Title: Kommissionens delegerede forordning (EU) 2022/699 af 3. maj 2022 om ændring af Europa-Parlamentets og Rådets forordning (EU) 2021/821 ved at slette Rusland som bestemmelsessted fra anvendelsesområdet for generelle EU-eksporttilladelser

4.5.2022   
               
               
                  DA
               
               
                  Den Europæiske Unions Tidende
               
               
                  LI 130/1
               
            
         KOMMISSIONENS DELEGEREDE FORORDNING (EU) 2022/699
         af 3. maj 2022
         om ændring af Europa-Parlamentets og Rådets forordning (EU) 2021/821 ved at slette Rusland som bestemmelsessted fra anvendelsesområdet for generelle EU-eksporttilladelser
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2021/821 af 20. maj 2021 om en EU-ordning for kontrol med eksport, mæglervirksomhed, teknisk bistand, transit og overførsel i forbindelse med produkter med dobbelt anvendelse (1), særlig artikel 17, stk. 2, og
         ud fra følgende betragtninger:
         
                     (1)
                  
                  
                     I lyset af Ruslands ulovlige angreb på Ukraines territoriale integritet, suverænitet og uafhængighed og de respektive trusler mod Unionens væsentlige sikkerhedsinteresser besluttede Unionen at indføre yderligere restriktioner på eksport af produkter og teknologi med dobbelt anvendelse og på levering af relaterede tjenester. Rådets forordning (EU) 2022/328 (2) indfører bl.a. restriktioner for eksport af produkter og teknologi med dobbelt anvendelse og for levering af relaterede tjenester. Rådets forordning (EU) 2022/394 (3) indfører yderligere eksportrestriktioner for navigationsprodukter og -teknologier. Rådets forordning (EU) 2022/428 (4) indfører eksportrestriktioner for udstyr, teknologi og tjenesteydelser til Ruslands energiindustri (bortset fra den nukleare industri og downstreamsektoren for energitransport). Rådets forordning (EU) 2022/576 (5) indfører supplerende eksportrestriktioner for en række avancerede teknologier.
                  
               
                     (2)
                  
                  
                     Ved forordning (EU) 2021/821 indføres otte generelle EU-eksporttilladelser for eksport af visse produkter til visse bestemmelsessteder, der er underlagt særlige betingelser og krav. I øjeblikket kan tre generelle EU-eksporttilladelser anvendes til eksport til Rusland: EU003 (reeksport af produkter efter reparation eller udskiftning i EU), EU004 (eksport af produkter i forbindelse med messer eller udstillinger), EU005 (eksport af telekommunikationsudstyr).
                  
               
                     (3)
                  
                  
                     I betragtning af Unionens indsats over for Rusland bør Rusland fra bestemmelsesstedslisterne over generelle EU-eksporttilladelser nr. EU003, EU004 og EU005 for at forhindre Rusland i at få adgang til kritiske teknologier og produkter med dobbelt anvendelse.
                  
               
                     (4)
                  
                  
                     Forordning (EU) 2021/821 bør derfor ændres.
                  
               
                     (5)
                  
                  
                     I betragtning af den direkte trussel mod den europæiske fred og sikkerhed, som konflikten udgør, er der særligt hastende årsager til at slette Rusland fra anvendelsesområdet for de generelle EU-eksporttilladelser nr. EU003, EU004 og EU005. Derfor bør hasteproceduren i artikel 19, stk. 1, i forordning (EU) 2021/821 finde anvendelse, og denne delegerede retsakt bør træde i kraft dagen efter offentliggørelsen i Den Europæiske Unions Tidende —
                  
               VEDTAGET DENNE FORORDNING:
         
            Artikel 1
            Bilag II til forordning (EU) 2021/821 ændres som angivet i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 206 af 11.6.2021, s. 1.
         
            (2)  Rådets forordning (EU) 2022/328 af 25. februar 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 49 af 25.2.2022, s. 1).
         
            (3)  Rådets forordning (EU) 2022/394 af 9. marts 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 81 af 9.3.2022, s. 1).
         
            (4)  Rådets forordning (EU) 2022/428 af 15. marts 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 87 I af 15.3.2022, s. 13).
         
            (5)  Rådets forordning (EU) 2022/576 af 8. april 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 111 af 8.4.2022, s. 1).
      
      
         
            BILAG
            Bilag II ændres således:
            
                        1)
                     
                     
                        I afsnit C »EKSPORT EFTER REPARATION/UDSKIFTNING«, del 2 »Bestemmelsessteder«, udgår leddet vedrørende Rusland.
                     
                  
                        2)
                     
                     
                        I afsnit D »MIDLERTIDIG EKSPORT I FORBINDELSE MED UDSTILLINGER ELLER MESSER«, del 2 »Bestemmelsessteder«, udgår leddet vedrørende Rusland.
                     
                  
                        3)
                     
                     
                        I afsnit E »TELEKOMMUNIKATION«, del 2 »Bestemmelsessteder«, udgår leddet vedrørende Rusland.